Nuwe landbounetwerkorganisasie wil familieboere bystaan | Maroela Media
Theo de Jager, voorsitter van Saai se direksie en Francos Rossouw, die uitvoerende hoof van die nuwe ladbou-organisasie. Foto: Verskaf.
Die organisasie is nie polities verbonde nie en sal homself beywer om met bestaande landbou-unies met uiteenlopende politieke sentimente saam te werk waar dit in die belang van familieboerderye is.
“Saai gaan as ’n nasionale eenheidstruktuur bestuur word en nie ’n federasie nie. Dit maak die gebruik van digitale tegnologie, werwing, kommunikasie, mandaatgewing en saakgerigte optrede makliker. Direkte kommunikasie met ons lede sal verseker dat die netwerk nie lamgelê word deur argaïese strukture en dat hul stemme nie só verlore gaan nie,” sê Rossouw.
Volgens De Jager is Saai besig om samewerkings- en netwerkooreenkomste, en wedersydse ondersteuning te formaliseer met landbou-ondernemings, bedryfsorganisasies, navorsingsinstellings en landbou-organisasies wat op ander steunbasisse fokus. Die nuwe organisasie sal ook saakgerigte aksie onderneem, soos hulpverlening aan grondeienaars wat die slagoffers van plaasbesettings, plaasaanvalle, onteiening teen geen- of verminderde vergoeding en intimidasie is.
De Jager meen Saai is ook begin omdat daar ernstige gevaarligte rondom landbou in Suid-Afrika flikker. “Hoekom sal die ANC nie doen wat hy sê oor onteiening sonder vergoeding én wysigings aan die Grondwet aanbring om dit moontlik te maak nie?
Volgens De Jager moet private besit ten alle koste beskerm word. Dit is ’n internasionale beginsel. “Ons mag nie in die debat oor grond agteroor buig nie. Daar moet markverwante vergoeding wees en dit moet billik en regverdig wees.”
Terence Corrigan, navorser by die Instituut vir Rasseverhoudinge (IRV), waarsku dat mense nie naïef oor die beleid en bedoelinge van die ANC moet wees nie. Boere in Zimbabwe wat van hul grond afgesit is, het voordat dit gebeur het ook net gedink dis “politieke onstuimigheid”.
Hy het op ernstige probleme in die land gewys soos dat die helfte van jong mense in die land nie werk het nie en waarskynlik nooit gaan kry nie. Die onderwysstelsel is swak en onderrig in wiskunde en wetenskap is van die swakste ter wêreld. Daarbenewens is sowat ’n halfmiljoen mense sedert 1994 vermoor.
Frik Nel is die eerste lid van die nuwe landbou-organisasie Saai, wat Donderdag in Pretoria bekendgestel is. Foto: Verskaf.
Hy het op die ANC se uitvoering en uitrol van sy nasionaal demokratiese revolusie (NDR) gewys en gesê dié ideologie is nog meer skadelik as staatskaping. Een van die ANC-beleidsrigtings wat ekonomiese groei kortwiek en tot gevolg het dat ’n groeiende aantal Suid-Afrikaners vrees vir die toekoms én die van hul kinders is die aanslag op eiendomsreg asook die aanslag op kommersiële landbou.
Corrigan maan dat as Suid-Afrika totaal in ’n staatsbeheerde moeras verval het, dit ook na die res van Afrika suid van die Sahara sal uitbrei.
gelukkig bly ons ie aan die noorder kant van Afrika nie . Verbeel jou die Noorder Afrika Agri Inisiatief .
Ella1 · 11 maande gelede
Dis n puik plan en ek wens julle net die beste toe.
Van plaasaanvalke gepraat: SASRIA adverteer wyd op radio dat slagoffers van “onluste” hul eise moet indien. Ek dink mense wat deur erge geweldadige aanvalle geraak is moet hul eise indien en daarop aandring om vergoed te word vir alles wat hulle deurgemaak het.
SASRIA het miljoene R’e uit ons gemaak, dis tyd dat hulle opdok.
Wie sal slagoffers help om eise in te dien?
Dankie. Dis wat nodig is aangesien agri sa teen ons gedraai het.
Om Agri SA verdag te maak sonder om redes te gee. Agri SA was nog altyd aan die boer se kant
ai die ou nasie
Hierdie harde woorde uit Terence Corrigan (IRV) se toespraak spreek boekdele:
“The ease with which the leadership of much of organised agriculture capitulated, to rather convey the demands of the government to farmers, than the interests of farmers to the government, stands as one of the worst examples of political appeasement and capitulation we have seen – to the extent that it even took the government by surpirise.
In prostituting their considerable resources and potential influence, organised agriculture has now led its members, and the country, to the brink of catastrophe”.
Mag die nuutgestigte organisasie groot sukses behaal.
Landbou tans herinner nogal aan die NG Kerk en die Nasionale Party. Jy stig bloot af indien jy nie saamstem of jou sin kry nie.